જોશેલ મેંડોંસો/નિલેશ ક્રિસ્ટોફર, બેંગાલુરુઃ ફેસબુકે પોતાની સોશિયલ નેટવર્કિં સાઇટ પરથી અપશબ્દો, અશ્લિલ વીડિયોઝ અને ફોટોઝ તેમજ આતંકવાદ સંબંધિત પોસ્ટ દૂર કરવા માટે દુનિયાભરમાં 20,000 મોડરેટર્સ નિયુક્ત કરવાનું જાહેર કર્યું હતું. હવે તેના પર અમલ કરીને ભરતી ચાલુ કરી દીધી છે. હજારોની સંખ્યામાં ભારતીય ગ્રેજ્યુએટ્સ આ નોકરી મેળવવાની રેસમાં લાગ્યા છે. ફેસબુક માટે બિઝનેસ પ્રોસેસ મેનેજમેન્ટ(BPM) કંપની જેનપેક્ટે આ વર્ષે ફેસબુકનો કોન્ટેન્ટ મેનેજમેન્ટ સર્વિસ કોન્ટ્રાક્ટ મેળવ્યો છે. કંપની હવે તમિલ, કન્નડ, ઓડિયા, છત્તિસગઢ, નેપાળી, મરાઠી, મિજો અને પંજાબી સહિત બીજી ભારતી ભાષાઓ માટે કોન્ટેન્ટ મોડરેટર્સ હાયર કરી રહી છે.